b'\n_START_ARTICLE_\nIvan Ladislav Galeta\n_START_PARAGRAPH_\nIvan Ladislav Galeta (Vinkovci, 9. svibnja 1947. - Zagreb, 7. sije\xc4\x8dnja 2014.), hrvatski multimedijalni umjetnik i filmski redatelj._NEWLINE_Godine 1969. diplomirao je na Pedago\xc5\xa1koj akademiji u Zagrebu. Visoko stru\xc4\x8dno obrazovanje stekao je i na Filozofskom fakultetu u Zagrebu 1981. Od 1977. do 1985. voditelj je Centra za multimedijalna istra\xc5\xbeivanja Studentskog centra u Zagrebu. Osniva\xc4\x8d je i urednik programa "Filmoteke 16". 1993. stru\xc4\x8dni je suradnik na Akademiji likovnih umjetnosti u Zagrebu, gdje 1995. postaje docent. Predlagatelj je i jedan od osniva\xc4\x8da Odsjeka za animirani film i usmjerenja Multimediji na Akademiji likovnih umjetnosti u Zagrebu. U likovni svijet uklju\xc4\x8duje se tokom 60-tih godina u okviru takozvane "nove umjetni\xc4\x8dke prakse". Bavi se eksperimentalnim filmom putem kojeg istra\xc5\xbeuje filmski prostor i vrijeme projekcije. Sustavno prou\xc4\x8davanje cjelovitosti i samoopstojnosti \xc5\xbeivotnoga prostora, kao i stvarala\xc5\xa1tva Jamesa Joycea, osnova su rada pod radnim nazivom ENDART, zapo\xc4\x8detog 1968. godine.'